b'\n_START_ARTICLE_\nAS Saint-\xc3\x89tienne\n_START_SECTION_\nHistorie\n_START_PARAGRAPH_\nKlubben blev grundlagt i 1920 og spillede sin f\xc3\xb8rste s\xc3\xa6son i den bedste franske liga i 1937/1938-s\xc3\xa6sonen._NEWLINE_I 1957 vandt klubben sit f\xc3\xb8rste franske mesterskab, og frem til 1981 blev det til i alt 10 mesterskaber._NEWLINE_I 1982 var klubbens pr\xc3\xa6sident Roger Rocher indblandet i en korruptionssag, hvilket kom til at g\xc3\xa5 h\xc3\xa5rdt ud over klubben. Rocher blev id\xc3\xb8mt en f\xc3\xa6ngselsstraf og Saint-\xc3\x89tienne rykkede ud af Ligue 1. I 1999 kom klubben tilbage til r\xc3\xa6kken, og fik stabiliseret sig som et midterhold, men i 2001 blev to af klubbens spillere afsl\xc3\xb8ret med falske pas. Klubben fik en pointstraf p\xc3\xa5 7 point, hvilket bet\xc3\xb8d endnu en nedrykning._NEWLINE_I 2004 rykkede klubben op igen, og klarede i sin f\xc3\xb8rste s\xc3\xa6son at f\xc3\xa5 en 6. plads, hvilket bet\xc3\xb8d f\xc3\xb8rste europ\xc3\xa6iske deltagelse i 20 \xc3\xa5r, da denne placering gav adgang til Toto Cuppen._NEWLINE_Ved Europa League lodtr\xc3\xa6kningen i UEFA hovedkvarteret i Nyon i Schweiz den 9. august 2013 trak AS Saint-\xc3\x89tienne Esbjerg fB som modstander i play-off runden, og tabte f\xc3\xb8rste opg\xc3\xb8r 3-4.'